คือ ผมได้ประสบอุบัติเหตุรถล้มมาครับแล้วได้เย็บมุมปากเย็บลิ้นตอนนี้เริ่มกินจ้าวอาหารได้แล้วครับเลยอยากสอบถามว่ากินอาหารที่มีรสเผ็ดและเปรี้ยวได้ไหมครับ
สวัสดีค่ะ การมีแผลฉีกขาดที่บริเวณเยื่อบุช่องปากหรือลิ้น ที่เป็นแผลปริขนาดใหญ่ ควรได้รับการเย็บซ่อมแซมโดยแพทย์ ได้ยาฆ่าเชื้อภายใต้การดูแลของแพทย์ถ้าจำเป็น ร่วมกับฉีดกระตุ้นวัคซีนป้องกันบาดทะยักด้วยโดยถ้าแผลที่เย็บมาสมานกันดี ไม่มีแผลปริให้เห็น ไม่มีเลือดหรือหนองไหลจากแผลแล้ว คืออย่างน้อย 2 สัปดาห์หลังการเย็บมาไม่มีภาวะแทรกซ้อนอะไร ก็น่าจะใช้ชีวิตได้ใก้ลเคียงปกติ สามารถรับประทานอาหารได้ทุกอย่างไม่มีข้อห้าม แต่ถ้ากินไปแล้วยังรู้สึกระคายเคืองหรือแสบที่ลิ้นควรหยุดกินและเปลี่ยนเป็นอาหารอ่อนๆที่ไม่มีรสจัดไปก่อนจนกว่าแผลจะหายดีค่ะ